**Петропавлда мәжілісмендер Киров атындағы зауытының жұмысымен танысты**

Петропавлда Парламент Мәжілісінің депутаттары – «Нұр Отан»партиясы Фракциясының мүшелері Киров атындағы зауытына барып қайтты. Олар зауыттың өнімдерімен танысты және Мемлекет басшысының Жолдауын іске асыру барысы туралы баяндады.

Киров атындағы зауыты теміржол автоматика, телемеханика, байланыс және темір жол көлігі үшін қауіпсіздік жүйелері құралдарын жасап шығарады. Бұдан басқа, осында сандық теледидарға арналған, медициналық мекемелер үшін жабдықтар, мұнай-газ кешені үшін өнімдер және байланыс арнайы құралдары шығарылады.

Зауыт өніміне сұраныс көп. Олар – темір жол көлігі, энергетикалық өнеркәсібі, ауыл шаруашылығы, коммуналдық қызметі кәсіпорындары. Соңғы уақытта сұраныс бұдан да артып келеді, бұл бізді өнім көлемін ұлғайтуға ынталандырады. Тиісінше жаңа жұмыс орындары пайда болады. Қазіргі уақытта зауытта шамамен 600 адам жұмыс істейді, орташа жалақысы – 153 мың теңге.

Мәжіліс депутаттары А.Тасболатов, И.Аронова, Т.Хитуов, С.Құсайынов және И.Унжакова 3D-принтерлер, радио және әртүрлі техника үшін электронды платаларды өндіру цехына барды. Оларды шығару 2017 жылы басталды. Бүгінгі таңда зауытта екі қабат электрондық платаны әзірлеуге кірісті, олардың артықшылығы – жоғары өнімділік және сенімділік. Болашақта көп қабатты платаларды өндіру жоспарда бар.

«Киров атындағы зауытта жоғары технологиялық өндірісі жолға қойылған. Қазіргі уақытта отандық өндіріске көп көңіл бөлу қажет. Бұл туралы Мемлекет басшысы айтты. Платаларды өндіру – уақыт талабы. Платалар электрондық жабдықтар үшін, радиостанциялар үшін қажет. Ұлттық қауіпсіздік мәселесінде бұл маңызды. Көптеген электрондық аспаптарда шетелдік өндіріс платалары орнатылған, енді біз отандық платаларды пайдалану мүмкіндігіне ие болдық. Бұл ақпараттық қорғау, киберлік қорғау тұрғысынан өте маңызды», - деді депутат А.Тасболатов.